Образец № 5-2

**П Р О Е К Т Н А Д О Г О В О Р**

**№\_\_\_\_\_\_\_\_\_\_\_\_\_\_\_**

За обособена позиция №3

по Проект: BG05SFOP001-4.001-0005-С01/24.02.2016 г. „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“

Днес, .......................... 2016 г. на основание чл.112, ал.1 от Закона за обществените поръчки и чл.68, ал.1 от Правилника за прилагане на Закона за обществените поръчки, след проведено публично състезание по реда на ЗОП и във връзка с проект BG05SFOP001-4.001-0005-С01/24.02.2016 г. „Ефективно функциониране на Областен информационен център - Русе“ по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“, се сключи този договор между

1. **ОБЩИНА РУСЕ,** представлявана от **Кмета ПЛАМЕН ПАСЕВ**

**СТОИЛОВ**, адрес: пл. „Свобода” № 6, ЕИК по Булстат: 000530632, наричана по-долу **ВЪЗЛОЖИТЕЛ,** от една страна

и

1. ………………….**,** с ЕИК …………………, със седалище и адрес на

управление ……………………, представлявано от **………………. -** …………………………, наричано за краткост **ИЗПЪЛНИТЕЛ** от друга страна, като страните се споразумяха за следното:

**І. ПРЕДМЕТ НА ДОГОВОРА**

* 1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши

доставка на ………………………………………………………………., съгласно Техническото предложение, представляващо Приложение № 1 към настоящия договор обществена поръчка с предмет „Доставка на автомобили нови и втора употреба за нуждите на Община Русе и нейните второстепенни разпоредители“ **ПО ОБОСОБЕНА ПОЗИЦИЯ №3 „Високо проходим автомобил – нов - 1 брой** „ и изискванията на Възложителя посочени в Техническата спецификация, Приложение № 3 към настоящият договор.

**II. СРОК И МЯСТО НА ИЗПЪЛНЕНИЕ НА ДОГОВОРА**

2.1. Настоящият договор влиза в сила от датата на подписването му от страните.

2.2. Мястото на изпълнение на договора е гр. Русе, 7000, пл. “Свобода” № 6 или адресът на съответния второстепенен разпоредител.

2.3 Срокът за изпълнение предмета на договора е ……….. (………..) календарни дни, считано от датата на подписването му от страните.

**ІІІ. ЦЕНИ И НАЧИН НА ПЛАЩАНЕ**

3.1. Цената на договора е в съответствие с Ценовото предложение на ИЗПЪЛНИТЕЛЯ, представляващо Приложение № 2 към настоящия договор и е ………………… /Словом ……………………… /лв. с ДДС. В тази цена са включени всички разходи по изпълнение на договора, вкл. доставка до мястото на изпълнение.

3.2. Плащането се извършва с платежно нареждане по банков път, в български левове по сметката на ИЗПЪЛНИТЕЛЯ: IBAN: ……………….., BIC: ………….. в ………….….., след доставката, в срок от 1 (един) месец (съгласно РМС № 593 от 20.07.2016 за условията и реда за разплащане на разпоредители с бюджет по договори) след представяне на оригинална фактура на Община Русе или на съответния второстепенен разпоредител от ИЗПЪЛНИТЕЛЯ, всички необходими за регистрацията в КАТ документи и приемо-предавателен протокол, подписан от представителите на двете страни.

 3.3. Oригиналнатa фактура задължително следва да съдържа следната информация:

Получател: Община Русе

Адрес: пл. Свобода 6

ЕИК 000530632

Получил фактурата: Димитър Генков - Ръководител на проекта

Номер на документа, дата, място

В описателната част на разходооправдателните документи следва да се впише, че разходът е извършен за сметка на проект: *„Ефективно функциониране на Областен информационен център - Русе“, по договор* ***BG05SFOP001-4.001-0005-С01/24.02.2016 г.*** *по процедура BG05SFOP001-4.001 за директно предоставяне на безвъзмездна финансова помощ „Осигуряване функционирането на националната мрежа от 27 областни информационни центрове“, Оперативна програма „Добро управление“.*

3.4. ВЪЗЛОЖИТЕЛЯТ се задължава да определи длъжностно лице, което да бъде отговорно за приемането на автомобила от ИЗПЪЛНИТЕЛЯ.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

4.1. ИЗПЪЛНИТЕЛЯТ е длъжен да извърши доставка на автомобил с качество, технически параметри и окомплектовка съгласно изискванията на Възложителя, в Техническата спецификация и Техническото предложение на ИЗПЪЛНИТЕЛЯ, представляващо Приложение № 1 към настоящия договор.

4.2. ИЗПЪЛНИТЕЛЯТ е длъжен да осигурява гаранционно обслужване на доставения автомобил през времето на гаранционния срок.

4.3. В едномесечен срок от сключване на договора, ИЗПЪЛНИТЕЛЯТ следва да представи проект за брандинг на автомобила, съгласно посочените изисквания в техническата спецификация на Възложителя. В 10-дневен срок от представяне на проекта Възложителят одобрява предложения проект или го връща с конкретни указания за корекции. Коригираният проект се представя в 5-дневен срок от получаване на указанията на Възложителя.

4.4. ИЗПЪЛНИТЕЛЯТ се задължава да сключи договори за подизпълнение при условие, че има посочени в офертата му подизпълнители.

4.5. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

4.6. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

4.7. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

4.8. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

4.9. Към искането изпълнителят предоставя становище, от което да е видно дали оспорва плащанията или част от тях като недължими.

4.10. Възложителят има право да откаже плащане, когато искането за плащане е оспорено, до момента на отстраняване на причината за отказа.

4.11. Приложимите правила относно директните разплащания с подизпълнители се посочват в документацията за обществената поръчка и в договора за възлагане на поръчката.

4.12. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

4.13. ИЗПЪЛНИТЕЛЯТ е длъжен да посочва във всички разходооправдателни документи и платежни документи предмет на настоящия договор, наименованието на оперативната програма, номера на договора за безвъзмездна финансова помощ, името на проекта с регистрационен номер, финансиран по съответната бюджетна линия.

4.14. ИЗПЪЛНИТЕЛЯТе длъжен да спазва Указанията на УО за прилагане на правилата за информация и комуникация, посочени в Единния наръчник на бенефициента:

4.15. ИЗПЪЛНИТЕЛЯТе длъжен да използва във всички документи, предмет на настоящия договор: емблемата на ЕС и упоменаването „Европейски съюз“, наименованието на съфинансиращия фонд, общото лого за програмен период 2014-2020 г. с наименованието на оперативна програма „Добро управление“, наименование на проекта и в зависимост от вида информационен материал и други реквизити посочени в Наръчника.

4.16. ИЗПЪЛНИТЕЛЯТсе задължава да осигури достъп на Управляващия орган на ОП „Добро управление“, Сертифициращия орган, националните одитираши органи, Европейската служба за борба с измамите и/или техни представители и външни одитори, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство, Всички препоръки отправени от УО на ОП „Добро управление“ в резултат на направена документална проверка на място, следва да бъдат изпълнени в указания срок.

4.17. ИЗПЪЛНИТЕЛЯТсе задължава да съхранява счетоводната информация във връзка с изпълнението на договора за срок от 3 години от приключване на договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

5.1. ВЪЗЛОЖИТЕЛЯТ има право да получи точно и качествено изпълнение на договора в съответствие с техническата спецификация.

5.2. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за доставка, неотговаряща на Техническата спецификация, представляваща Приложение №3 към договора и /или за наличие на явни недостатъци.

5.3. В случите по т. 5.2. ВЪЗЛОЖИТЕЛЯТ не подписва приемо–предавателния протокол по т. 3.2, а ако такъв е подписан - уведомява писмено ИЗПЪЛНИТЕЛЯ в 5 (пет) дневен срок от констатирането на нередностите.

5.4. В случаите по т. 5.2. ИЗПЪЛНИТЕЛЯТ е длъжен да отстрани посочените от ВЪЗЛОЖИТЕЛЯ нередности и в 15 /петнадесет/ дневен срок - да достави точния вид и брой на договорената доставка, такива, отговарящи на Техническата спецификация, представляваща Приложение № 3 към договора и/или такива без явни недостатъци.

5.5. Разходите, направени от ИЗПЪЛНИТЕЛЯ по т. 5.4., са за негова собствена сметка.

5.6 ВЪЗЛОЖИТЕЛЯТ е длъжен да заплати уговорената в т. 3.1. цена при условията и сроковете на настоящия договор.

5.7. ВЪЗЛОЖИТЕЛЯТ има право да осъществява контрол по време на действие на договора, без с това да пречи на ИЗПЪЛНИТЕЛЯ.

**VІ. ГАРАНЦИОННИ СРОКОВЕ И РЕКЛАМАЦИИ**

6.1. Гаранционните срокове за изпълнената доставка, посочени в офертата на изпълнителя, са: ………………………………………………

6.2. Сроковете за предявяване на рекламациите започват да текат от момента на подписване на приемателно-предавателния протокол по т. 3.2. от настоящия договор.

6.3. Всички дефекти, появили се в гаранционния срок, които не са причинени от неправилно действие на служители на ВЪЗЛОЖИТЕЛЯ, се отстраняват от и за сметка на ИЗПЪЛНИТЕЛЯ.

6.4. В рамките на гаранционния срок ИЗПЪЛНИТЕЛЯ е длъжен да извърши ремонта в срок до 30 дни от уведомяването за настъпилата повреда.

**VII. ГАРАНЦИЯ ЗА ИЗПЪЛНЕНИЕ НА ДОГОВОРА**

7.1. При подписване на договора ИЗПЪЛНИТЕЛЯТ следва да представи документ за внесена гаранция за изпълнение в една от следните форми:

- депозит на парична сума в лева в размер на 5% от общата стойност по т.3.1 без ДДС, по следната банкова сметка на Община Русе: по ТБ Инвестбанк АД, Клон Русе, BIG - IORTBGSF ; IBAN - BG37 IORT 7379 3300 0300 00.

- банкова гаранция за сума в лева в размер на 5% от общата стойност по т.3.1. от договора със срок на валидност срокът на договора, удължен с 10 (десет) дни. Гаранцията следва да бъде безусловна, неотменима, с възможност да се усвои изцяло или на части и да съдържа задължение на банката-гарант да извърши безусловно плащане при първото писмено искане от ВЪЗЛОЖИТЕЛЯ.

- застраховка, която обезпечава изпълнението чрез покритие на

отговорността на изпълнителя.

7.2. ВЪЗЛОЖИТЕЛЯТ има право да пристъпи към упражняване на правата по гаранцията за изпълнение, когато ИЗПЪЛНИТЕЛЯТ не изпълни някое от задълженията си по договора, както и когато прекъсне изпълнението на договора, без да са налице непредвидени обстоятелства и без писменото съгласие на възложителя.

7.3. Гаранцията за изпълнение на договора се освобождава в 10-дневен срок от датата на предаване на автомобила.

7.4. ВЪЗЛОЖИТЕЛЯТ не дължи лихви върху сумите за времето, през което тези суми законно са престояли при него.

**VІІІ. НЕУСТОЙКИ**

8.1. При забава, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 на сто на ден.

8.2. При разваляне на договора поради пълно неизпълнение на договорните задължения, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20 на сто от стойността на договора.

8.3.Страната, която е понесла щети от виновното неизпълнение на договорените задължения може да търси и по-големи вреди.

**IX. ОТПАДАНЕ НА ОТГОВОРНОСТТА ПРИ ФОРСМАЖОРНИ ОБСТОЯТЕЛСТВА**

9.1. Страните се освобождават от отговорност при частично или пълно неизпълнение на договорните задължения, когато причината за форсмажора са обстоятелства (природни бедствия, пожар, война), върху които те нямат влияние.

9.2. За настъпилите форсмажорни обстоятелства страната, която се позовава на тях трябва да изпрати на другата страна незабавно писмено съобщение, в което се посочва и причинната връзка между неизпълнението на договора и форсмажорното обстоятелство.

9.3. В случай на форсмажорни обстоятелства, които влияят на предвидените в договора срокове, съответният срок се удължава с времето на тяхното продължение.

9.4. Ако форсмажорните обстоятелства продължават повече от два месеца, всяка от страните може да развали договора напълно или частично без съдебна намеса с тридесет дневно писмено предизвестие.

9.5. По инициатива на позоваващата се на форсмажорни обстоятелства страна, двете страни се срещат за уреждане на възникналите във връзка с форсмажорните обстоятелства въпроси и финансови взаимоотношения.

**X. УСЛОВИЯ ЗА ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

10.1. Настоящият договор се прекратява:

10.1.1. с изпълнение на задълженията на страните по него.

10.1.2. По взаимно съгласие, изразено писмено.

10.1.3. При виновно неизпълнение на задълженията на една от страните по договора договорът може да бъде развален от изправната страна при условията на чл. 87 от ЗЗД.

10.1.4. При невиновна невъзможност за изпълнение.

**XI. ОБЩИ УСЛОВИЯ**.

11.1. Настоящият договор не може да бъде изменян, освен в случаите на чл. 116 от ЗОП.

11.2. Възникналите спорове по нерешени от договора въпроси ще се решават по споразумение, а когато това се окаже невъзможно – по реда на гражданското законодателство на Република България.

Настоящият договор се състави в **три еднообразни екземпляра** **–** два за възложителя и един за изпълнителя.

**Неразделна част от настоящия договор са:**

Техническо предложение на ИЗПЪЛНИТЕЛЯ – Приложение № 1

Ценово предложение на ИЗПЪЛНИТЕЛЯ – Приложение № 2

Техническа спецификация – Приложение № 3

**ВЪЗЛОЖИТЕЛ: ИЗПЪЛНИТЕЛ:**

**Съгласувал:**

**Димитър Генков**

*Ръководител на проекта*

**Нели Миткова**

*Директор дирекция ИУС*

**Емилия Пенева**

*Директор дирекция ФСД*

**Соня Станчева**

*Директор дирекция ПД*

**Еленка Димитрова**

*Финансист на проекта*

**Иван Минчев**

*Началник отдел „Обществени поръчки”*

**Ивайло Иванов**

*Началник сектор УССВТ*

**Милена Трифонова**

*Ст. юрисконсулт отдел ПНО*

**Изготвил:**

**Мария Димитрова**

*Старши експерт в отдел ОП*